CELEX: 32016R1645
Language: sl
Date: 2016-09-07 00:00:00
Title: Izvedbena uredba Komisije (EU) 2016/1645 z dne 7. septembra 2016 o uvrstitvi določenega blaga v kombinirano nomenklaturo

14.9.2016   
            
            
               SL
            
            
               Uradni list Evropske unije
            
            
               L 245/3
            
         IZVEDBENA UREDBA KOMISIJE (EU) 2016/1645
   z dne 7. septembra 2016
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. septembra 2016
      
         
            Za Komisijo
         
         
            V imenu predsednika
         
         Stephen QUEST
         
            Generalni direktor za obdavčenje in carinsko unijo
         
      
   
   
      (1)  UL L 269, 10.10.2013, str. 1.
   
      (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Proizvod v obliki nepravilnih, ploščatih, rjavih trdih delcev (debeline približno 2 mm) ali kosmičev, izdelanih iz (v mas. %):
                  
                              —
                           
                           
                              drevesne smole (imenovane tudi smola talovega olja ali kolofonija)
                              pribl. 58–69,
                           
                        
                              —
                           
                           
                              anhidrida maleinske kisline
                              pribl. 1–4,
                           
                        
                              —
                           
                           
                              različnih fenolov
                              pribl. 11–24,
                           
                        
                              —
                           
                           
                              formaldehida
                              pribl. 5,5–9,
                           
                        
                              —
                           
                           
                              pentaeritritola
                              pribl. 7–12.
                           
                        Proizvod je izdelan v postopku z več fazami, ki se začne s predelavo anhidrida maleinske kisline v adukt smole. Po dodajanju magnezijevega oksida (kot katalizatorja za posledične reakcije), fenolov in formaldehida nastane polimerizirana smola. Nazadnje se po dodajanju pentaeritritola esterificirajo skupine prostih kislin smole.
                  Zadevni proizvod se uporablja kot lepilo v tiskarski industriji.
               
               
                  3909 40 00 
               
               
                  Uvrstitev opredeljujejo splošna pravila 1, 3(a) in 6 za razlago kombinirane nomenklature ter besedilo oznak KN 3909  in 3909 40 00 .
                  Uvrstitev pod tarifno številko 3506  kot sredstva za lepljenje na osnovi polimerov iz tarifnih številk 3901  do 3913  je izključena na podlagi splošnega pravila 3(a), ker je proizvod natančneje opisan pod tarifno številko 3909 .
                  Pri izdelavi derivata smole se adukt smole esterificira z etilen glikolom, glicerolom ali drugim večhidroksilnim alkoholom (glej tudi pojasnjevalne opombe harmoniziranega sistema k tarifni številki 3806  (D)(I)(7)). Vendar v primeru zadevnega proizvoda poteka polimerizacijska reakcija s fenolom in formaldehidom pred esterifikacijo z večhidroksilnim alkoholom (v tem primeru pentaeritritol). Zato je uvrstitev pod tarifno številko 3806  kot derivati smole izključena.
                  Molekule polimeriziranih vmesnih proizvodov imajo molekulsko maso približno 5 000 –30 000  g/mol. Nato se skupine prostih kislin esterificirajo z dodajanjem pentaeritritola in sledi zamreženje s povečanjem molekulske mase na približno 100 000  g/mol. Zato je pridobljeni proizvod polimer iz poglavja 39, ki se razlikuje od aduktov in derivatov smole iz tarifne številke 3806  zaradi visoke molekulske mase.
                  Proizvod se zato uvršča pod oznako KN 3909 40 00  kot fenolne smole.